《混同江》
清代·杨宾

浩浩此江流，万古争日夜。我来独非时，但见寒光射。

雪埋高岸头，沙涨层冰下。顿辔驽马奔，杖策车轮过。

自昔戒垂堂，况复骑衡坐。来者纵莫欺，履薄还愁破。

东行出塞垣，百川此为大。千山更临江，崩奔争一罅。

虎踞与龙蟠，形势良非假。莫漫数金陵，渤海亦其亚。

作者简介：（1650—1720）浙江山阴人，字可师，号耕夫，晚号大瓢山人。为人作幕。其父坐事长流宁古塔，请代父戍不许，与弟先后出塞省父。习其地理沿革、山川道里、风土人情，著《柳边纪略》，为世所称。另有《晞发堂集》、《杨大瓢杂文残稿》。